laion/Wikipedia-Exotic huggingface dataset:
מארק יאנקו

מארק יאנקו (גרמנית: Marc Janko; נולד ב-25 ביוני 1983) הוא כדורגלן עבר אוסטרי ששיחק בעמדת החלוץ. יאנקו התחיל את הקריירה שלו במחלקת הנוער של אדמירה ואקר. בקיץ 2005 הצטרף לרד בול זלצבורג, בעונתו הראשונה כבש 11 שערים ב-10 משחקים. ב-16 בנובמבר 2008 הבקיע את שערו ה-25 לעונת 2008/2009 והפך לשיאן השערים בעונה אחת של זלצבורג. לאחר שכבר בינואר הגיע ל-30 שערי ליגה, הוא חתם בזלצבורג עד 2013 ואת העונה הוא סיים עם 39 שערים ב-35 משחקים. למרות התעניינות רבה של מועדונים אירופאים בשחקן, הוא נשאר בזלצבורג והיה שותף להצלחה של בליגה האירופית לאחר שסיימה את שלב הבתים עם 6 ניצחונות ב-6 משחקים, אך הודחה בשלב ההצלבה על ידי סטנדרד לייז' בו יאנקו כבש צמד שלא עזר. ב-21 ביוני 2010 חתם בטוונטה תמורת 7 מיליון אירו והחליף את בן ארצו מרקו ארנוטוביץ' שעבר לוורדר ברמן. ב-21 באוגוסט 2010 הבקיע את שער הבכורה שלו עבור טוונטה בניצחון 0–3 נגד ויטסה ארנהיים. ב-19 בינואר 2011 יאנקו הבקיע רביעייה בניצחון 0–5 נגד הראקלס אלמלו. ב-8 במאי 2011 הבקיע יאנקו את שער הניצחון בגמר הגביע ההולנדי נגד אייאקס אמסטרדם בדקה ה-117 של ההתמודדות. המשחק נהגמר בניצחון 2–3 לטובת טוונטה והיא זכתה בגביע. ב-30 בינואר 2012 חתם לשלוש שנים וחצי בפורטו תמורת 3 מיליון אירו. כעבור 6 ימים הבקיע את שער הבכורה שלו בפורטו בניצחון 0–2 נגד ויטוריה סטובאל במסגרת הגביע הפורטוגזי. ב-28 באוגוסט 2012 חתם בטרבזונספור הטורקית תמורת 2.4 מיליון אירו. הוא ערך את הופעת הבכורה שלו במועדון חמישה ימים לאחר מכן בהפסדש 0–1 לגזיאנטפספור. בתום עונת 2013/2014 שוחרר מטרבזונספור. ב-31 ביולי 2014 יאנקו חתם לשנה בסידני האוסטרלית. ב-30 באוגוסט 2014 יאנקו הבקיע את השער הראשון שלו בניצחון 0–2 נגד בריסביין רואר. בפברואר 2015 זכה בתואר "כדורגלן החודש" לאחר שכבש בחודש זה 6 שערים ב-4 משחקים. במחזור ה-21 הבקיע שלושער בניצחון 4–5 נגד בריסביין, בו גם הפך לשיאן השערים של המועדון בעונה אחת כאשר הגיע ל-16 שערים ואף רשם את רצף הארוך ביותר עם הבקעת שער (7 משחקים). ב-26 במאי 2015 עזב את סידני. ב-25 ביוני 2015 חתם בפ.צ. בזל השווייצרית. ב-25 ביולי הבקיע את שערו הראשון בקבוצה בניצחון 2–3 על גראסהופרס ציריך. ב-6 ביוני 2017, חתם בספרטה פראג ההצ'כית, אך לאחר שכבש שער ליגה אחד בלבד בחמישה משחקים, עזב את המועדון וב-6 בפברואר 2018 חתם בלוגאנו השווייצרית. במאי 2006 ערך את הופעת הבכורה שלו בנבחרת אוסטריה במשחק ידידות נגד קרואטיה. ב-20 באוגוסט 2008 הבקיע את שער הבכורה שלו בנבחרת בתיקו 2-2 נגד איטליה. יאנקו היה מלך השערים של הנבחרת בקמפיין מוקדמות מונדיאל 2010 עם 6 שערים, אך לא הצליח לעזור לנבחרתו לעלות לטורניר הגמר. יאנקו היה שותף עלייה של הנבחרת ליורו 2016 לראשונה בתולדותיה כנבחרת שלא מארחת. רד בול זלצבורג אליפות אוסטריה: 2006/2007, 2008/2009, 2009/2010 טוונטה הגביע ההולנדי: 2010/2011 מגן יוהאן קרויף: 2011 פורטו אליפות פורטוגל: 2011/2012 פ.צ. בזל אליפות שווייץ: 2015/2016 אישיים מלך השערים של ליגת העל האוסטרית: 2008/2009 נעל הזהב בליגת העל האוסטרלית: 2014/2015 הרכב השנה בליגה האוסטרלית: 2014/2015 הרכב העשור של סידני: 2005 - 2015 מדיה וקבצים בנושא מארק יאנקו בוויקישיתוף אתר האינטרנט הרשמי של מארק יאנקו מארק יאנקו, ברשת החברתית אקס (טוויטר) מארק יאנקו, באתר Transfermarkt מארק יאנקו, באתר Soccerway מארק יאנקו, באתר BDFutbol מארק יאנקו, באתר WorldFootball.net מארק יאנקו, באתר National Football Teams מארק יאנקו, באתר FootballDatabase.eu האתר הרשמי של השחקן
בסיס חיל האוויר דובר

בסיס חיל האוויר דובר (באנגלית: Dover Air Force Base) הוא בסיס טיסה של חיל האוויר האמריקאי במדינת דלאוור שבארצות הברית. הוא משמש בעיקר לטיסות תובלה. נמצאים בו גם בית לוויות צבאי ומוזיאון של פיקוד הניידות האווירית האמריקאי. הבסיס הוקם בשנת 1941 כשדה תעופה אזרחי מעט מדרום לעיר דובר, ליד חופה המערבי של דלאוור, כ-140 קילומטרים ממזרח לוושינגטון די. סי. זמן קצר לאחר ההתקפה על פרל הארבור בשלהי אותה שנה הוא הוסב לבסיס צבאי. ב-1942 החלו לפעול ממנו מטוסים בסיורים נגד צוללות גרמניות באוקיינוס האטלנטי. בהמשך המלחמה שימש השדה כבסיס אימונים למטוסי קרב ולעריכת ניסויים בפיתוח רקטות לשיגור ממטוסים. בשנת 1946, בעקבות צמצום הפעילות הצבאית של ארצות הברית לאחר תום מלחמת העולם השנייה, הועבר הבסיס למצב לא פעיל ונותר בו סגל שילדי בלבד. ב-1950, בעקבות פרוץ המלחמה הקרה ומלחמת קוריאה, הופעל הבסיס מחדש והוצבו בו מטוסי קרב. ב-1952 הועבר הבסיס לשימוש פיקוד התובלה של חיל האוויר האמריקאי והוא משמש לטיסות תובלה עד היום. ב-1971 החלו לפעול מהבסיס מטוסי התובלה מדגם גלקסי, ולזמן מה היה זה הבסיס היחיד שממנו הם פעלו. ב-1973 המריאו מהבסיס טיסות הרכבת האווירית האמריקאית לישראל במהלך מלחמת יום הכיפורים. ב-1979 הטיסו מטוסי הבסיס אמריקאים מאיראן בעקבות המהפכה האסלאמית שם. ב-1989 הוטס מהבסיס ציוד לטיפול בדליפת הנפט באסון הנפט של אקסון ואלדז. מטוסי הבסיס נטלו חלק בפעולות צבאיות שונות לרבות הפלישה לגרנדה, הפלישה לפנמה ו-מלחמת המפרץ. הבסיס שימש שער מעבר ליחידות שיצאו לפעילות צבאית בסומליה וביוגוסלביה ולאחר מכן למלחמת עיראק ולמלחמת אפגניסטן. הבסיס משתרע כיום על פני שטח של כ-1.7 קילומטר רבוע. מצויים בו שני מסלולי טיסה מצטלבים, הארוך שבהם בכיוון צפון-מערב - דרום-מזרח והאחר בכיוון צפון-דרום. ב-2009 נחנך בבסיס מגדל פיקוח חדש במקום המגדל שפעל בבסיס בחמישים השנים שלפני כן. מתגוררים בו למעלה מ-3,000 אנשי צבא ובני משפחותיהם. בבסיס פועל מזה שנים רבות בית הלוויות הצבאי העיקרי של מחלקת ההגנה. מובאים אליו בטיסה ארונותיהם של אנשי הכוחות המזוינים האמריקאים שנהרגו בקרב ובנסיבות אחרות מחוץ לגבולות ארצות הברית. המתקן סייע עם השנים גם בזיהוי גופות נספים באירועים חריגים שונים, כמו טבח ג'יימסטאון, אסון מעבורת החלל צ'לנג'ר, פיגועי 11 בספטמבר ואסון מעבורת החלל קולומביה. בבסיס שוכן מוזיאון פיקוד הניידות האווירית של ארצות הברית. המוזיאון, שנוסד ב-1986, מופעל על ידי ותיקי צבא מתנדבים ולו אוסף של כ-30 כלי טיס. מרביתם הם מטוסי תובלה ותדלוק אווירי. מדיה וקבצים בנושא בסיס חיל האוויר דובר בוויקישיתוף בסיס חיל האוויר דובר, באתר Global Security בסיס חיל האוויר דובר, באתר Airforce Technology אתר מוזיאון פיקוד הניידות האווירית של ארצות הברית
זדרבקו קוזמנוביץ'

זדרבקו קוזמנוביץ' (בסרבית: Здравко Кузмановић, נולד ב-22 בספטמבר 1987) הוא כדורגלן עבר סרבי ששיחק בעמדת הקשר האחורי. קוזמנוביץ' נולד בתון שבשווייץ למשפחה שהיגרה מיוגוסלביה. קוזמנוביץ' התחיל את הקריירה שלו במחלקת הנוער של פ.צ. בזל אלייה הגיע מיאנג בויז ברן. כבר בגיל צעיר הוכיח את יכולותיו וסומן כהבטחה גדולה. בתחילת ינואר 2007 התחיל משא ומתן בין השחקן לפלרמו אך בסופו של דבר ב-30 בינואר הוא חתם בפיורנטינה ל-4 וחצי שנים. ב-4 במרץ 2007 הוא ערך את הופעת הבכורה שלו בפיורנטינה בניצחון 1-5 נגד טורינו. לאחר שבחצי העונה הראשונה שלו במועדון רשם רק 4 הופעות, בעונת 2007/2008 הפך לשחקן הרכב פותח. ב-17 בפברואר 2008 הבקיע את שער הבכורה שלו בליגה נגד קטאניה. ב-14 באוקטובר 2008 האריך את חוזהו במועדון עד 2013. ב-31 באוגוסט 2009 חתם בשטוטגרט הגרמנית תמורת 7 מיליון פאונד. ב-12 בספטמבר 2009 קוזמנוביץ' ערך את הופעת הבכורה שלו במועדון בהפסד 3-1 נגד המבורג. ב-21 בנובמבר 2009 קוזמנוביץ' הבקיע את השער הראשון שלו בשטוטגרט בתיקו 1-1 נגד הרטה ברלין. את עונת 2009/2010 התחיל עם 4 שערים בכל המסגרות דבר שגרם לתעניינות רבה מצד מועדונים באירופה, אך בחודש דצמבר 2010 הודיע כי הוא יישאר בשטוטגרט עד תום העונה. את העונה הזו סיים עם 12 שערים ב-47 הופעות בכל המסגרות. ב-31 בינואר 2013 חתם באינטר מילאנו לאחר שסיים את חוזהו בשטוטגרט. ב-30 ביולי 2015 חזר לפ.צ. בזל מועדון נעוריו כאשר חתם ל-5 שנים במועדון. ב-21 בינואר 2016 הושאל לאודינזה עד לסיום העונה. ב-30 ביוני 2016 הושאל למאלגה מליגת העל הספרדית בה שיחק שנתיים. בצעירותו שיחק קוזמנוביץ' בנבחרת שווייץ בכדורגל עד גיל 21 ואף השתתף באליפות אירופה בכדורגל עד גיל 21 - 2007. בשנת 2007 החליט לשחק עבור נבחרת סרביה וכעבור חודשיים זומן לקראת המשחקים נגד פורטוגל וקזחסטן. ב-22 בספטמבר 2007 הבקיע את שערי הבכורה שלו בנבחרת במשחק נגד בלגיה במסגרת מוקדמות יורו 2012, שהסתיים בהפסד 3-2. מדיה וקבצים בנושא זדרבקו קוזמנוביץ' בוויקישיתוף זדרבקו קוזמנוביץ', באתר Transfermarkt זדרבקו קוזמנוביץ', באתר Fussballdaten.de (בגרמנית) זדרבקו קוזמנוביץ', באתר Soccerway זדרבקו קוזמנוביץ', באתר BDFutbol זדרבקו קוזמנוביץ', באתר WorldFootball.net זדרבקו קוזמנוביץ', באתר National Football Teams זדרבקו קוזמנוביץ', באתר FootballDatabase.eu פרופיל המאמן, באתר Transfermarkt
רוברט ארזומניאן

רוברט ארזומניאן (בארמנית: Ռոբերտ Արզումանյան; נולד ב-24 ביולי 1985) הוא כדורגלן עבר ארמני שישחק בעמדת הבלם. ארזומניאן התחיל את הקריירה שלו במחלקת הנוער של פיוניק ירוואן. בשנת 2005 הפך לשחקן הרכב ראשון ואף נבחר לשחקן המצטיין של השנה בליגה. במהלך חמש העונות שלו בפיוניק הוא זכה באליפות בכל עונה, זכה פעם אחת בגביע ו-3 פעמים בסופר קאפ. ב-17 בינואר 2008 חתם לעונה אחת בראנס הדנית. לאחר שהפך לשחקן הרכב במועדון, כעבור 7 חודשים האריך את חוזהו במועדון ב-4 שנים. בעונת 2009/2010 הגיע מאמן חדש למועדון שלא האמין בארזומניאן והוא עזב את המועדון. בינואר 2011 התחיל להתאמן עם שלונסק ורוצלאב אך העסקה נפלה בגלל הדרישות של סוכנו של ארזומניאן והוא חתם בסופו של דבר ביאגילוניה ביאליסטוק. בביאליסטוק סבל ארזומניאן מפציעות ומחילופי מאמנים ובסופו של דבר הוא עזב את המועדון. לאחר שהתחיל את העונה ללא קבוצה, בספטמבר 2012 חתם בסק"א-אנרגיה חברובסק הרוסית בה שיחק חצי עונה. בינואר 2013 חתם באקטובה הקזחית בה שיחק במשך שתי עונות. ביולי 2014 חתם באמקאר פרם הרוסית, אך העסקה יצאה לפועל בינואר 2015 לאחר שחוזהו באקטובה פג. בריץ 2018 חתם בארטסאך מליגת העל הארמנית. בתום העונה, ארזומניאן הודיע על פרישה מכדורגל. ב-18 במרץ 2005 הוא ערך את הופעת הבכורה שלו בנבחרת ארמניה במשחק ידידות נגד כווית. ב-2 ביוני 2007 הבקיע את שער הבכורה שלו בנבחרת בניצחון 1-2 נגד קזחסטן במסגרת מוקדמות יורו 2008. ארזומניאן נחשב לאחד משחקני המפתח של בנבחרת ארמניה: הוא מדורג שלישי בטבלת שיאן ההופעות, ותשיעי בטבלת מלך השערים. במרץ 2016 פרש מהנבחרת. פיוניק ירוואן אליפות ארמניה: 2003, 2004, 2005, 2006, 2007 הגביע הארמני: 2003 הסופר קאפ הארמני: 2003, 2004, 2006 אקטובה הגביע הקזחי: 2014 אישיים המצטרף של העונה בליגת העל הארמנית: 2005 הרץ הצעיר של העונה בליגת העל הארמנית: 2005 רוברט ארזומניאן, באתר Transfermarkt רוברט ארזומניאן, באתר Soccerway רוברט ארזומניאן, באתר National Football Teams רוברט ארזומניאן, באתר FootballDatabase.eu פרופיל המאמן, באתר Transfermarkt
גאריסה

גאריסה היא עיר בקניה, בירת נפת גאריסה, במחוז צפון-מזרח לשעבר. נהר טנה שמקורותיו ברכס האברדר, ממערב לעיר ניירי זורם דרך העיר. מקלט הג'ירפות בּוּר-אלגי (אנ') (Bour-Algi Giraffe Sanctuary) ממוקם 5 קילומטר מדרום לגאריסה ומהווה בית גידול למספר מינים כגון ג'ירף מרושת (ומכאן שמו של המקום), צביים ג'ירפיים, חזירי יבלות, דיק דיקים (אנ'), קובוס המים וקודו זוטר. על פי מפקד האוכלוסין בשנת 2009 עמד מספר הנפשות בעיר על 119,696. רוב תושבי העיר הם סומלים המחולקים לשבטים. בעיר חיים גם מספר קבוצות אתניות קטנות. ערך מורחב – מתקפת הטרור באוניברסיטת גאריסה בקניה ב־2 באפריל 2015 הסתערה קבוצת חמושים על אוניברסיטת גאריסה והרגה 147 אנשים ופצעה 79 או יותר. הקבוצה המיליטנטית שלוחת אל-קאעידה, א-שבאב, שאחד האנשים טען הוא משתייך אליה לקחה אחריות על הפיגוע. החמושים השתלטו על כ־700 בני ערובה תלמידים, שחררו מוסלמים והרגו את מי שזוהו כנוצרים. המצור הסתיים באותו היום, כאשר כל ארבעת התוקפים נהרגו. חמישה גברים נעצרו מאוחר יותר בחשד למעורבות, ופרס הוכרז על מעצרם של חשודים למעורבות בארגון. היה זה הפיגוע השני הקטלני ביותר בהיסטוריה בקניה מאז קבלת עצמאותה, לאחר המתקפה על שגרירות ארצות הברית בניירובי 1998, שבה 213 בני אדם נהרגו. מדיה וקבצים בנושא גאריסה בוויקישיתוף גאריסה, באתר אנציקלופדיה בריטניקה (באנגלית)
ג'ונתן הייד

ג'ונתן הייד (באנגלית: Jonathan Hyde; נולד ב-21 במאי 1948) הוא שחקן אנגלי יליד אוסטרליה, אשר התפרסם בזכות תפקידיו כמשרת הנאמן בסרט "ריצ'י ריץ'", כג'יי ברוס איסמיי בסרט "טיטניק", וורן וסטרידג' בסרט "אנקונדה" וכצייד ואן פלט ב"ג'ומנג'י". הייד נולד בבריזביין, קווינסלנד, אוסטרליה. הוא חבר בלהקה השייקספירית המלכותית ובוגר האקדמיה המלכותית לאמנות הדרמה. הייד היה חבר בצוות המקורי של מבט הפוך. הייד שיחק בתפקיד גי' ברוס איסמיי, דירקטור בחברת וייט סטאר ליין בסרט טיטניק, האגיפטולוג אלן צ'מברלין בסרט המומיה ואן פלט בג'ומנג'י. הוא הופיע בסדרות טלוויזיה וביניהן: הרפתקאות שרלוק הולמס ורציחות במידסומר. ב-2007, שיחק בתפקיד ד"ר דורן במחזה השחף, שנכתב על ידי אנטון צ'כוב, וכן כרוזן קנט בהמלך ליר. שניהם הוצגו בהצגות בינלאומיות. כמו כן השתתף בסדרה הבריטית ספוקס בתפקיד איליה, שר רוסי.  הוא שיחק בסדרה "הנגיף", בתפקיד אולדריץ' פאלמר, מיליארדר קשיש אשר רודף אחר חיי נצח. בשנת 2016 שיחק במיני-סדרה "משפט טוקיו", דרמה היסטורית המתארת את בית הדין הבינלאומי הצבאי למזרח הרחוק. הייד נשוי לסופרנו הסקוטית, איזבל ביוקנן. לזוג יש שתי בנות, אחת מהן היא השחקנית ג'ורג'יה קינג. מדיה וקבצים בנושא ג'ונתן הייד בוויקישיתוף אתר האינטרנט הרשמי של ג'ונתן הייד ג'ונתן הייד, במסד הנתונים הקולנועיים IMDb (באנגלית) ג'ונתן הייד, באתר "אידיבי", מאגר הידע העברי לקולנוע ישראלי ועולמי ג'ונתן הייד, באתר AllMovie (באנגלית) ג'ונתן הייד, במסד הנתונים הקולנועיים KinoPoisk (ברוסית)
קארל שקורפיל

קָארלֶ ואצלב שקורפיל (בצ'כית: Karel Václav Škorpil‏; 15 במאי 1859, ויסוקה מיטו, בוהמיה, האימפריה האוסטרית – 9 במרץ 1944, וארנה, ממלכת בולגריה) היה ארכאולוג יליד חבל בוהמיה שפעל בנסיכות ובהמשך בממלכת בולגריה. קארל ואחיו הרמן שקורפיל נמנים עם האבות המייסדים של הארכאולוגיה בבולגריה המודרנית. שקורפיל נולד בעיירה ויסוקה מיטו אשר בחבל בוהמיה. הוא רכש השכלה תיכונית בפרדוביצה ובהמשך רכש השכלה אקדמית והנדסית באוניברסיטת קארל בפראג ובאוניברסיטה הטכנית שבעיר. ב-1881 עבר לבולגריה ועסק בהוראה בפלובדיב, סליבן, וליקו טרנובו ווארנה. הוא השתקע בווארנה ובה ייסד את המוזיאון הארכאולוגי(אנ') אותו ניהל מ-1915 ועד מותו, ואת האגודה הארכאולוגית בעיר. ביחד עם אחיו הרמן שקורפיל הוביל משלחות ארכאולוגיות אשר חשפו את הערים פליסקה ופרסלב שהיו ערי הבירה של הממלכה הבולגרית הראשונה. שקורפיל איתר שרידי בתי כלונסאות קדומים באזור אגם וארנה(אנ'). היה חבר האקדמיה הבולגרית למדעים. הוא הלך לעולמו ב-1944 והוא בן 84 שנים. קארל שקורפיל נקבר סמוך לאתר העיר העתיקה פליסקה. הרמן שקורפיל (1923-1858) עסק בארכאולוגיה ביחד עם אחיו. רכש תואר אקדמי במדעי הטבע באוניברסיטה הטכנית בפראג. לאחר לימודיו היגר לנסיכות בולגריה ועסק בהוראה ובארכאולוגיה. הקים את מוזיאונים בסליבן וברוסה ובהמשך כיהן כאוצר המוזיאון הארכאולוגי בווארנה. קארל שקורפיל נמנה עם האבות המייסדים של הארכאולוגיה בבולגריה המודרנית. בעוד שאין חולק על חשיבות ממצאיו, המחקר המודרני שולל את הפרשנות הראשונית שניתנה לחלק מהממצאים. במהלך חפירותיו באזור חוף הים השחור נמצאו ממצאים פיניקיים, תסלים וקווקזים. באותה העת פורשו הממצאים כמעידים על התיישבות גורמים אלו באזור. מחקרים מאוחרים יותר שללו הנחה זו וציינו כי הם מעידים על קיומה של מערכת סחר חליפין ענפה בין השבטים התראקים ליושבי חבלי ארץ אילו וכן נוספים כגון באסיה הקטנה, שברובו בוצע דרך הים השחור והתיכון. הפרשנות המוקדמת לממצאיו של שקורפיל היוותה אסמכתה להנחה כי ראשוני היהודים הגיעו לאזור בולגריה במהלך המאה ה-5 לפנה"ס. המחקר המודרני נוטה שלא לקבל הערכה זו, וקובע לאור ממצאים ארכאולוגיים שהתגלו בגיגן, פלובדיב וקיוסטנדיל, כי ראשוני היהודים התיישבו באזור בולגריה במהלך המאה ה-2, עת נשלט האזור על ידי הקיסרות הרומית. מדיה וקבצים בנושא האחים שקורפיל בוויקישיתוף ההיסטוריה הקדומה של בולגריה, באתר amvarna.com, המוזיאון הארכאולוגי בוארנה (באנגלית). שלמה שאלתיאל, שני דגלים לציונות, תכלת וגם אדום, הוצאת "מערכת", קיבוץ דליה, 2015, ISBN 9789655181395, עמוד 18. צבי קרן, תקציר ההיסטוריה של בולגריה ויהודיה, באתר "כולנו בולגרים", אתר הבית של יהודי בולגריה, אוחזר ב-5 בספטמבר 2015. ניר ברוך, הכֹּפֶר - בולגריה ויהודיה במשך הדורות, הוצאת שבילים, 1990, עמוד 13.
סרגיי יוראן

סרגיי ניקולאייביץ' יוראן (ברוסית: Серге́й Никола́евич Юра́н; נולד ב-11 ביוני 1969 בלוהנסק) הוא כדורגלן עבר רוסי, עם שורשים אוקראיניים, ששיחק בעמדת החלוץ, וכיום מאמן את קבוצת חימקי מליגת העל הרוסית. הוא ידוע במיוחד בשל תקופותיו בקבוצות כמו דינמו קייב, בנפיקה ליסבון ופורטו, שכללו זכייה בתארים רבים. מלך השערים של גביע אירופה לאלופות לעונת 1991/1992 לצד ז'אן-פייר פאפן עם 7 כיבושים. נבחרת ברית המועצות מקום ראשון באליפות אירופה בכדורגל עד גיל 21: 1990 דינמו קייב הגביע הסובייטי: 1990 אליפות ליגת העל הסובייטית: 1990 בנפיקה ליסבון אליפות פורטוגל: 1993/1994 הגביע הפורטוגלי: 1993 פורטו אליפות פורטוגל: 1994/1995 ספרטק מוסקבה אליפות ליגת העל הרוסית: 1999 מדיה וקבצים בנושא סרגיי יוראן בוויקישיתוף סרגיי יוראן, באתר Transfermarkt סרגיי יוראן, באתר WorldFootball.net סרגיי יוראן, באתר National Football Teams סרגיי יוראן, באתר FootballDatabase.eu פרופיל המאמן, באתר Transfermarkt
להבה (פירושונים)

האם התכוונתם ל... להבה – צורת בעירה, אש להבה (נוזקה) – תוכנת נוֹזְקָה חכמה, שהופצה בעיקר באיראן להבה (יחידה) – היחידה הלאומית לחילוצים מיוחדים של כבאות והצלה לישראל גבעת להבה – מאחז סמוך להתנחלות יצהר מבצע להבה – אוסף של פעולות צה"ל בשנים 1959-1961 להעלאת כמאה מיהודי סוריה לישראל על ידי סוכנים מקומיים באמצעות יחידת המודיעין 504. להב"ה - לצמצום הפער הדיגיטלי בחברה הישראלית – מיזם של ממשלת ישראל שמטרתו צמצום פערים בשימוש בטכנולוגיית המידע בחברה הישראלית להב"ה - למניעת התבוללות בארץ הקודש – ארגון ישראלי שהוקם על ידי פעיל הימין בן ציון גופשטיין
ברייטון ביץ'

ברייטון ביץ' (באנגלית: Brighton Beach) היא שכונת חוף לאורך חצי האי קוני איילנד בחלקו הדרומי של רובע ברוקלין בעיר ניו יורק שבארצות הברית. בברייטון ביץ' נמצאת קהילת דוברי הרוסית הגדולה בארצות הברית. בשכונה חיים רוסים ואוקראינים רבים לכן זכתה השכונה בכינוי "אודסה הקטנה". השכונה ידועה גם בזכות החופים שלה, המהווים נקודת משיכה לתושבי ניו יורק בעונת הקיץ. המחזה יומן חוף ברייטון של ניל סיימון, והסרט שנעשה בעקבותיו, עוסקים במשפחה יהודית בחוף ברייטון בתקופת השפל הגדול. ויאצ'סלב איוואנקוב, "היפני", ממנהיגי המאפיה הרוסית. ניל סדקה, זמר, פסנתרן ויוצר יהודי-אמריקאי. מדיה וקבצים בנושא ברייטון ביץ' בוויקישיתוף Snapshot of Coney Island and Brighton Beach דוח מאת DiNapoli, Thomas P. & Bleiwas, Kenneth B. ממשרד המידע של העיר ניו יורק, 2011 ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
מירי שילון

מרים (מירי) שילון (נולדה ב-19 ביוני 1954) היא שחקנית, מנחת טלוויזיה, מפיקה ועורכת ישראלית. נולדה בשם מרים צביון וגדלה במושב כפר שמואל. ב-1998 הנחתה שילון בערוץ הראשון של רשות השידור הישראלית, את תוכנית האירוח "שילון בראשון". ב-2001 שיחקה בסדרת הדרמה "סיטי טאוור" בתפקיד אריאלה רפפורט. ב-2005 הגישה לצד בעלה בערוץ 10 את התוכנית "זוג בכותרות". ב-2019 בתוכנית המציאות "2025" של קשת 12, נתנה את קולה למנהלת הבנק בתוכנית זו - גברת סילבר. היא הכירה את דן שילון (במקור: דן שולקיס) בניו יורק, בעת שהייתה שם בשליחות מטעם המדינה, והוא שימש שם כתב של רשות השידור הישראלית. שילון היה נשוי באותה עת; אם כי, לאחר תקופה של כ-7 שנים הוא התגרש, ונישא למירי. נולדו להם שתי בנות, שגם הן עוסקות בעולם הבמה: עדי שילון (נשואה ליוּסֻף "ג'ו" סוויד) מנחת רדיו וטלוויזיה; ודפנה שילון זמרת שהתמודדה בתוכנית המציאות "The Voice ישראל". במהלך נישואיהם, ועד לפרידתם ב-2012, התגוררו בקיסריה ובזכרון יעקב. מירי שילון, במיזם "אישים" לתיעוד היצירה הישראלית מירי שילון, במסד הנתונים הקולנועיים IMDb (באנגלית) מירי שילון באתר אישים אביבה קרול, ‏מירי שילון חתמה בערוץ 1, באתר גלובס, 27 ביולי 1998 B. A. Lwaleed, The clinical value of measuring tissue factor activity in patients with cancer, Medical Hypotheses 58, 2002-06, עמ' 521–522 doi: 10.1054/mehy.2001.1502
סטארשיפ אנטרטיינמנט

סטארשיפ אנטרטיינמנט (באנגלית: Starship Entertainment, בקוריאנית: 스타쉽 엔터테인먼트) היא חברת תקליטים ובידור קוריאנית שנוסדה ב-2008. החברה משמשת בית לאמנים כמו זמר הבלאדות K.Will, זמר הסולו Yoo Seung-woo, להקת הבנות סיסטאר, אייב ולהקות הבנים Boyfriend UNIQ מונסטה X ו-CRAVITY מייסד החברה, קים שי-דה, עבר בעבר כמנהל דרכים עבור להקת הקיי-פופ Cool ועבד עבור החברה של באנג סי-היוק, ביג היט אנטרטיינמנט בין השנים 2005 ל-2007 לפני שהוא הקים חברה בעצמו. האמן הראשון של החברה היה K.Will ולאחר מכן הורכבו הלהקות Sistar, Boyfriend, UNIQ ומונסטה X. בחברה יש 23 עובדים. ב-18 בדצמבר 2013, 70 אחוזים ממניות החברה נרכשו על חברת ההפצות, LOEN Entertainment, כאשר החברה הופכת להיות חברת בת עצמאית של LOEN. Sistar Boyfriend מונסטה X אייב Wjsn Cravity K.Will Hyolyn Yoo Seung-woo Mad Clown Junggigo Jooyoung Sistar19 Choi Won Myeong סטארשיפ X (באנגלית: Starship X, בקוריאנית: 스타쉽 엑스) היא תת-חברה עצמאית של סטארשיפ אשר נוסדה ב-2013 והיא מתמקדת במוזיקת היפ-הופ. NuBoyz (חברי הקבוצה הצטרפו ללהקה מונסטה X) Mad Clown Junggigo Jooyoung Kim Na-yoon Jung Se-un Choi Seuk-won Song Gun-hee (#GUN) Noh Yoon-ho Park Min-kyun Kim Yoo-su Park Kwang-ji Jung Young-hoon -הוא התכונן לעשות את הופעת הבכורה שלו בלהקה NuBoyz אך נאלץ לפרוש בשל בעיות רפואיות. לאחר מכן הוא עשה את הופעת הבכורה שלו בלהקה HALO. Park Sun-ho - הוא התכונן לעשות את הופעת הבכורה שלו בלהקה Boyfriend אבל הוחלף בחבר הלהקה יון-סונג. אך משנת 2014 הוא פעיל כשחקן תחת החברה Sidus HQ. Being Group Yuehua Entertainment אתר האינטרנט הרשמי של סטארשיפ אנטרטיינמנט סטארשיפ אנטרטיינמנט, ברשת החברתית פייסבוק סטארשיפ אנטרטיינמנט, ברשת החברתית אקס (טוויטר) סטארשיפ אנטרטיינמנט, ברשת החברתית אינסטגרם סטארשיפ אנטרטיינמנט, סרטונים בערוץ היוטיוב "Starship Entertainment unveils profiles of twins for upcoming boy band, Boy Friend", Allkpop, 23 March 2011. alim17 (18 בדצמבר 2013). "Loen Entertainment takes over majority stake in Starship Entertainment for 15 billion won". allkpop. נבדק ב-19 בדצמבר 2013. {{cite news}}: (עזרה) "Starship Entertainment forms partnership with China's YUEHUA Entertainment to kick off their Chinese venture". Allkpop. נבדק ב-6 באפריל 2015. {{cite web}}: (עזרה)
מזכיר הפנים של ארצות הברית

מזכיר הפנים של ארצות הברית (באנגלית: United States Secretary of the Interior) הוא ראש מחלקת הפנים של ארצות הברית. מחלקת הפנים של ארצות הברית שונה ממשרדי הפנים ברוב הארצות. משרדי הפנים בארצות אלה דומים יותר למחלקה לביטחון המולדת של ארצות הברית ולעיתים למחלקת המשפטים של ארצות הברית. מחלקת הפנים של ארצות הברית מפקחת על סוכנויות כגון: לשכת ניהול הקרקעות של ארצות הברית, הסקר הגאולוגי של ארצות הברית ושירות הפארקים הלאומיים של ארצות הברית. המזכיר הוא חבר בקבינט של ארצות הברית. עקב מדיניותה ופעילותה של מחלקת הפנים והסוכנויות שלה, יש לה השפעה משמעותית במערב ארצות הברית, ובדרך כלל המזכיר מגיע מאחת ממדינות המערב במדינה. רק שניים מהמזכירים שכיהנו בתפקיד מאז 1949 לא זוהו עם מדינות המערב. מזכירת הפנים הנוכחית של ארצות הברית היא דב האלנד, המכהנת בתפקיד מאז 16 במרץ 2021. אתר האינטרנט הרשמי של מזכיר הפנים של ארצות הברית (באנגלית) מדיה וקבצים בנושא מזכיר הפנים של ארצות הברית בוויקישיתוף אליסון פקורין, Deb Haaland confirmed, makes history as first Native American Cabinet member, באתר ABC News‏, 15 במרץ 2021 (באנגלית)
מחלקת השיכון והפיתוח העירוני של ארצות הברית

מחלקת השיכון והפיתוח העירוני של ארצות הברית (באנגלית: United States Department of Housing and Urban Development, בראשי תיבות: HUD) היא מחלקה בקבינט של הממשל הפדרלי של ארצות הברית. על אף שבתחילה היא הייתה הסוכנות לדיור ומימון דיור, היא הפכה למחלקה בקבינט ב-1965, כחלק מתוכניתו של הנשיא לינדון ג'ונסון לפתח ולבצע מדיניות דיור ומטרופולינים. המטרה של מחלקת השיכון והפיתוח העירוני, היא ליצור היא ליצור קהילות חזקות, בנות קיימא, ובתים איכותיים ונגישים לכל. המחלקה פועלת לחיזוק שוק הדיור במטרה להאיץ את הכלכלה ולהגן על הצרכנים, תוך שמירה על הצורך בבתים איכותיים אך נגישים להשכרה, להשתמש בדיור ככלי לשיפור איכות החיים, לבנות קהילות שיתופיות וברות קיימא חופשיות מאפליה ולשנות את הדרך בה המחלקה עושה את עסקיה. מינהל השיכון הפדרלי הסוכנות הפדרלית למימון דיור מרכז לשיתופי פעולה של שכנים מבוססי-אמונה מרכז אכיפה משרד תכנון ופיתוח קהילתיים משרד יחסי קונגרס והבין-ממשלתיים משרד לשוויון הזדמנויות בעבודה משרד לשיכון הוגן והזדמנויות שוות משרד מדיניות שטח וניהול משרד היועץ הכללי משרד לבתים בריאים ובקרת סיכוני עופרת משרד לדיונים וערעורים משרד יחסי עבודה משרד למדיניות פיתוח ומחקר משרד ליחסי ציבור משרד הציבור והשיכון האינדיאני משרד למניעת ניצול עסקים במצוקה משרד השיכון והקהילות מדיה וקבצים בנושא מחלקת השיכון והפיתוח העירוני של ארצות הברית בוויקישיתוף אתר האינטרנט הרשמי של מחלקת השיכון והפיתוח העירוני של ארצות הברית (באנגלית) מחלקת השיכון והפיתוח העירוני של ארצות הברית, ברשת החברתית פייסבוק מחלקת השיכון והפיתוח העירוני של ארצות הברית, ברשת החברתית אקס (טוויטר) מחלקת השיכון והפיתוח העירוני של ארצות הברית, ברשת החברתית אינסטגרם מחלקת השיכון והפיתוח העירוני של ארצות הברית, סרטונים בערוץ היוטיוב מחלקת השיכון והפיתוח העירוני של ארצות הברית, באתר אנציקלופדיה בריטניקה (באנגלית)
הנעה (פירושונים)

האם התכוונתם ל... הנעה – מוטיבציה, מכלול התהליכים אשר מעוררים, מכוונים ומשמרים את ההתנהגות האנושית לעבר מטרה מסוימת הנעה לעבודה – מכלול המניעים אשר גורמים לעובד להתמיד ולבצע את עבודתו הנעה לעבודה בקיבוץ הנעה – הפעלת מכונה באמצעות מנוע הנעה קדמית – אופן הנעת הגלגלים (וסידור המנוע והתמסורת הנגזרים ממנו) הנפוץ ביותר במכוניות מודרניות, שבו המנוע מניע את הגלגלים הקדמיים בלבד הנעה היברידית – שיטת הנעה של כלי רכב המשלבת שני סוגי מנועים, לרוב מנוע בעירה פנימית עם מנוע חשמלי הנעה בגז – הנעת כלי רכב באמצעות גז פחמימני מעובה (במקום בנזין או סולר) הנעה וקטורית – היכולת של כלי טיס סילוני או רקטי להטות את סילון הפליטה מן המנוע, ומאפשרת שליטה בכיוון הטיסה או בסיבוב כלי הטיס הנעה רקטית רב-שלבית – היא טכנולוגיה המשתמשת במספר מנועים רקטיים על מנת להניע מערכת. הנעה יונית – שיטה להנעת להנעת גשושיות או לתיקוני מסלול של לוויינים
ביבליוגרפיה של תרגומי יוסף חיים ברנר

להלן רשימה ביבליוגרפית של תרגומים פרי עטו של הסופר העברי והפובליציסט יוסף חיים ברנר. יצחק מיכאלי, בשדמות יוסף חיים ברנר: ביבליוגרפיה, הוצאת הקיבוץ המאוחד, 1984. יצחק בקון, "בשולי תרגומו של ברנר לפרק מתוך 'טוביה החולב'". בתוך: סימן קריאה (1), 1972. עמ' 211-222. רינה לפידוס, "דוסטויבסקי בלבוש יהדותי: 'החטא ועונשו' בתרגומו של י"ח ברנר". בתוך: מחקרי ירושלים בספרות עברית, כרך י"ד, 1993. עמ' 275-291. רינה לפידוס, "'בעל הבית והפועל' מאת לב ניקולייביץ' טולסטוי בתרגומו העברי של יוסף חיים ברנר". בתוך: אבנר הולצמן, גדעון כ"ץ, שלום רצבי (עורכים), מסביב לנקודה, מכון בן-גוריון לחקר ישראל והתפוצות, 2008. עמ' 187-208. מאיה ערד, "על תרגומו של יוסף חיים ברנר ל'החטא ועונשו'. בתוך: מסביב לנקודה. עמ' 209-219.